Aliran Metropolitan

Aliran Metropolitan merupakan salah satu daripada perkhidmatan London Underground. Aliran ini diwarnakan dengan warna magenta korporat dalam peta London Underground dan peta-peta lain. Dibuka pada 10 Januari 1863, aliran Metropolitan merupakan perkhidmatan kereta api bawah tanah yang pertama di dunia, namun pada hari ini, sebahagian perkhidmatan asal aliran ini diubah menjadi sebahagian perkhidmatan aliran Hammersmith & City, Circle dan District. Perkhidmatan utama yang disediakan oleh aliran ini ialah dari Aldgate di kota London ke Amersham. Di samping itu, perkhidmatan aliran Metropolitan juga mempunyai cabang perkhidmatan ke Uxbridge, Watford dan Chesham. Hanya sembilan buah stesen yang berada di dalam tanah daripada keseluruhan 34 buah stesen. Dalam sistem London Underground, aliran Metropolitan mencatatkan aliran kesembilan yang paling banyak digunakan.

Aliran ini menyediakan perkhidmatan ke semua stesen, yang juga dirujuk sebagai perkhidmatan separa pantas. Kadangkala terdapat juga perkhidmatan pantas (ekspres) ke Amersham, dengan melangkaui beberapa buah stesen. Hal ini dapat dimungkinkan dengan penggunaan landasan empat lorong di antara stesen Wembley Park dan stesen Moor Park. Stesen penghujung bagi aliran ini ialah Aldgate tetapi kebanyakan perkhidmatan kereta api menamatkan perjalanan di Baker Street.

Dalam perkhidmatan London Underground, aliran Metropolitan merupakan aliran terpantas. Kelajuan yang boleh dicapai dalam perkhidmatan pantas selepas stesen Harrow-on-the-Hill ke Amersham ialah 110 km/j pada sekitar lewat 1990-an dan awal 2000. Namun begitu, kelajuannya telah dihadkan kepada 80 km/j.

Selain aliran Central, aliran Metropolitan merupakan antara perkhidmatan London Underground yang mempunyai stesen di luar lingkungan Greater London dan Jalan Lingkaran M25.

## Pusingan simpanan (''rolling stock'') dalam kegunaan

Pusingan simpanan yang digunakan pada sekarang ialah *A Stock* yang dihasilkan oleh Cravens di Sheffield. Gerabak ini juga digunakan dalam Aliran London Timur sehingga tahun 2007. Badan gerabak-gerabak ini pada asalnya tidak dicat, tetapi mendapat sentuhan skema warna seragam Underground — biru, putih dan merah. *S Stock* juga turut digunakan pada hari ini. Gerabak *A Stock* yang digunakan dalam aliran Metropolitan lazimnya merupakan percantuman dua set gerabak, setiap satu set mempunyai empat buah gerabak, manakala perkhidmatan ulang-alik ke Chesham pula menggunakan satu set empat buah gerabak.

Kereta api *Stock A* sebenarnya telah diperbuat pada tahun 1960-an, dan gerabak-gerabak ini merupakan yang tertua dalam perkhidmatan London Underground. Set ini dihasilkan sebagai ganti kepada pusingan simpanan (*rolling stock*) yang lebih berusia seperti *T Stock*, iaitu kereta api elektrik berbilang unit (digunakan dalam perkhidmatan ke Watford dan perkhidmatan pengangkutan barang-barang ke Aylesbury), *F Stock* yang dikeluarkan pada tahun 1920 (digunakan dalam perkhidmatan ke Uxbidge) dan *P Stock* yang dikeluarkan pada tahun 1937.

## Peta

## Stesen

*Dalam turutan dari sebelah timur ke sebelah barat*

### Cabang Uxbridge

### Cabang Northwood

### Cabang Watford

### Menuju ke Amersham atau Chesham

### Depoh

Depoh bagi aliran Metropolitan terletak di Neasden.

### Bekas stesen dalam aliran Metropolitan

#### Bahagian St John's Wood
* Lord's (ditutup pada tahun 1939)
* Marlborough Road (ditutup pada tahun 1939)
* Swiss Cottage (ditutup pada tahun 1940)
:*Stesen-stesen ini digantikan dengan stesen-stesen dalam perkhidmatan aliran Jubilee.*

#### Selepas stesen Amersham
* Great Missenden (perkhidmatan dihentikan ke sini pada tahun 1961)
* Wendover (perkhidmatan dihentikan ke sini pada tahun 1961)
* Stoke Mandeville (perkhidmatan dihentikan ke sini pada tahun 1961)
* Aylesbury (perkhidmatan dihentikan ke sini pada tahun 1961)
* Waddesdon (stesen ditutup pada tahun 1936)
* Quainton Road (perkhidmatan dihentikan ke sini pada tahun 1948, stesen ditutup pada tahun 1966)

#### Cabang Verney Junction
* Granborough Road (stesen ditutup pada tahun 1936)
* Winslow Road (stesen ditutup pada tahun 1936)
* Verney Junction (perkhidmatan dihentikan ke sini pada tahun 1936, stesen ditutup pada tahun 1967)

Selain itu stesen-stesen di antara Brill dan Quantain Road yang membentuk Landasan Trem Brill (juga sebahagian perkhidmatan Kereta Api Metropolitan) pada sekitar tahun 1871 dan ditutup perkhidmatannya pada 30 November 1935.

## Ciri-ciri aliran Metropolitan

Aliran Metropolitan mempunyai ciri-ciri unik yang tidak didapati oleh aliran-aliran London Underground yang lain. Aliran Metropolitan lebih bercirikan sebuah perkhidmatan aliran kereta api utama berdasarkan ciri-ciri berikut:

* Landasan bawah tanah yang panjangnya 9.7 km, manakala landasan atas tanah sepanjang 57.1 km.
* Perkhidmatan aliran Metropolitan merangkumi perkhidmatan berkelajuan perlahan, separa laju dan laju tidak seperti semua aliran London Underground yang lain.
* Aliran ini merentasi luar London dan menyediakan perkhidmatan ke bandar-bandar dan kampung-kampung di wilayah Hetfordshire dan Buckinghamshire.
* Jadual perkhidmatan terperinci ke Watford dan North Harrow (juga bahagian perkhidmatan Amersham/Chesham ke Rickmansworth) yang lengkap juga turut dikeluarkan oleh London Underground. Maklumat perkhidmatan ke Uxbridge dan West Harrow turut dimasukkan tetapi secara tidak terperinci.

## Pola kekerapan perkhidmatan

Berikut ialah pola kekerapan perkhidmatan luar waktu puncak dalam tempoh sejam:

* 6 perkhidmatan kereta api Uxbridge - Aldgate (melalui semua stesen)
* 6 perkhidmatan kereta api Watford - Baker Street (melalui semua stesen)
* 2 perkhidmatan kereta api Amersham - Baker Street (perkhidmatan pantas). Laluan ini juga dilengkapi dengan perkhidmatan Kereta Api Chiltern di antara Marylebone dan Aylesbury dengan kekerapan dua perkhidmatan dalam tempoh sejam. Secara amnya terdapat empat perkhidmatan kereta api antara Amersham dan London.
* 2 perkhidmatan kereta api Chesham - Baker Street (perkhidmatan pantas).

## Koordinat stesen dalam peta geografi


*Aldgate - 
*Liverpool Street - 
*Moorgate - 
*Barbican - 
*Farringdon - 
*King's Cross St. Pancras - 
*Euston Square - 
*Great Portland Street - 
*Baker Street - 
*Finchley Road - 
*Wembley Park - 
*Preston Road - 
*Northwick Park - 
*Harrow-on-the-Hill - 
*West Harrow - 
*Rayners Lane - 
*Eastcote - 
*Ruislip Manor - 

*Ruislip - 
*Ickenham - 
*Hillingdon - 
*Uxbridge - 
*North Harrow - 
*Pinner - 
*Northwood Hills - 
*Northwood - 
*Moor Park - 
*Croxley - 
*Watford - 
*Rickmansworth - 
*Chorleywood - 
*Chalfont & Latimer - 
*Chesham - 
*Amersham - 
*Neasden Depot - 


## Rujukan

## Bacaan lanjut
*

## Pautan luar

* 
* 
*